CELEX: 52014PC0364
Language: hu
Date: 2014-06-10
Title: Javaslat A TANÁCS HATÁROZATA az Európai Uniónak az AKCS–EU Miniszterek Tanácsán belül az AKCS–EU partnerségi megállapodás III. mellékletének felülvizsgálatára vonatkozóan képviselendő álláspontjáról

|
			
		
		
		52014PC0364
		
			Javaslat A TANÁCS HATÁROZATA az Európai Uniónak az AKCS–EU Miniszterek Tanácsán belül az AKCS–EU partnerségi megállapodás III. mellékletének felülvizsgálatára vonatkozóan képviselendő álláspontjáról /* COM/2014/0364 final - 2014/0184 (NLE) */
			
				
		
		
			
			   	INDOKOLÁS
A Változtatási program[1] megemlíti, hogy a
tartós szegénység csökkentése érdekében elengedhetetlen az inkluzív és
fenntartható gazdasági növekedés. Ehhez kedvező üzleti környezetre és a
helyi versenyképesség javítására van szükség, valamint új módokat kell találni
a magánszektor már létező vagy még létrehozandó pénzügyi eszközök révén
történő bevonására. 
A segélyhatékonysággal foglalkozó, magas
szintű fórum Puszanban tartott 4. ülése szorgalmazta a magánszféra
közvetlenebb bevonását az innováció előrevitele, valamint a bevétel- és
munkahelyteremtés, a kkv-k és a vállalkozó szellem előmozdítása, a
belföldi erőforrások mozgósítása, valamint innovatív pénzügyi
mechanizmusok további fejlesztése érdekében.
A fentiek irányították a magánszektor fejlesztésének
támogatásáról folytatott közös EU-AKCS megbeszéléseket, és ennek
tükröződnie kell a 11. Európai Fejlesztési Alap (a továbbiakban: EFA)
programozásában és végrehajtásában. 
Ezek a szempontok, valamint a nemzetközi
helyzet alakulása – különös tekintettel arra, hogy sokan és sokféleképpen
tudják hatékonyan támogatni a magánszférát –, azt jelentik, hogy olyan
szervezeteken keresztül kell végrehajtani a programokat, amelyek bizonyítottan
képesek költséghatékony módon magas színvonalú szakértelmet biztosítani.
Ezek alapján a legutóbb 2010. június 22-én
Ouagadougouban (Burkina Faso) módosított[2],
az egyrészről az afrikai, karibi és csendes-óceáni államok csoportjának
tagjai, másrészről az Európai Közösség és tagállamai között, Cotonouban
2000. június 23-án aláírt partnerségi megállapodás[3] (a továbbiakban: az
AKCS–EU partnerségi megállapodás) III. mellékletének módosítása a
Vállalkozásfejlesztési Központra (a továbbiakban: CDE) való hivatkozások
elhagyását érinti.
A Bizottság javasolja, hogy az Európai Unió
Tanácsa fogadja el a mellékelt határozatot.
2014/0184 (NLE)
Javaslat
A TANÁCS HATÁROZATA
az Európai Uniónak az AKCS–EU Miniszterek
Tanácsán belül az AKCS–EU partnerségi megállapodás III. mellékletének felülvizsgálatára
vonatkozóan képviselendő álláspontjáról
AZ EURÓPAI UNIÓ TANÁCSA,
tekintettel
az Európai Unió működéséről szóló szerződésre és különösen annak
209. cikke (2) bekezdésére, összefüggésben a 218. cikke (9) bekezdésével,
tekintettel
a legutóbb 2010. június 22-én Ouagadougouban
(Burkina Faso) módosított[4],
az egyrészről az afrikai, karibi és csendes-óceáni államok csoportjának
tagjai, másrészről az Európai Közösség és tagállamai között, Cotonouban
2000. június 23-án aláírt partnerségi megállapodásra[5] (a továbbiakban: az
AKCS–EU partnerségi megállapodás), 
tekintettel
az Európai Bizottság javaslatára,
mivel:
(1)       Az AKCS–EU partnerségi
megállapodás 100. cikke kimondja, hogy az AKCS–EU Miniszterek Tanácsa – az
AKCS–EU Fejlesztésfinanszírozási Együttműködési Bizottság ajánlása alapján
– átdolgozhatja, felülvizsgálhatja és/vagy módosíthatja az AKCS–EU partnerségi
megállapodás Ia., Ib., II., III., IV. és VI. mellékletét.
(2)        A segélyhatékonysággal foglalkozó magas szintű fórum 4. ülésén
Puszanban az AKCS–EU partnerségi megállapodás aláíró felei a magánszféra
közvetlenebb bevonását szorgalmazták az innováció előrevitele, valamint a
bevétel- és munkahelyteremtés, a kkv-k és a vállalkozó szellem
előmozdítása, a belföldi erőforrások mozgósítása, valamint az innovatív pénzügyi
mechanizmusok további fejlesztése érdekében.
(3)        A fentiek, valamint a nemzetközi helyzet alakulásának
figyelembevételével – különös tekintettel arra, hogy sokan és sokféleképpen
tudják hatékonyan támogatni a magánszférát –, kapcsolódó programokat kell
végrehajtani olyan szervezeteken keresztül, amelyek bizonyítottan képesek
költséghatékony módon magas színvonalú szakértelmet biztosítani.
(4)        A III. melléklet módosítása a Vállalkozásfejlesztési Központra (a továbbiakban: CDE) való hivatkozások elhagyását érinti,
ELFOGADTA EZT A HATÁROZATOT:
1. cikk
(1)          Az AKCS–EU Miniszterek
Tanácsában az Európai Unió által az AKCS–EU partnerségi megállapodás III.
mellékletének felülvizsgálatára vonatkozóan elfogadandó álláspontot az AKCS–EU
Miniszterek Tanácsának e határozathoz mellékelt határozattervezetében foglalt
feltételekkel alakítják ki.
(2)          Az AKCS–EU Miniszterek
Tanácsában az Unió képviseletében eljáró személyek a Tanács további határozata
nélkül elfogadhatnak kisebb módosításokat a határozattervezethez. 
2. cikk 
Az
AKCS–EU Miniszterek Tanácsának határozatát elfogadását követően az Európai Unió Hivatalos Lapjában ki kell
hirdetni.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               A Bizottság közleménye az Európai Parlamentnek, a
Tanácsnak, a Gazdasági és Szociális Bizottságnak és a Régiók Bizottságának:
Változtatási program: az EU fejlesztéspolitikájának hathatósabbá tétele
(COM(2011) 637).
[2]               HL L 287., 2010.11.4., 3. o.
[3]               HL L 317., 2000.12.15., 3. o.
[4]               HL L 287., 2010.11.4., 3. o.
[5]               HL L 317., 2000.12.15., 3. o.
MELLÉKLET
a következőhöz:
Javaslat
A TANÁCS HATÁROZATA
az Európai Uniónak az AKCS–EU
Miniszterek Tanácsán belül az AKCS–EU partnerségi megállapodás III.
mellékletének felülvizsgálatára vonatkozóan képviselendő álláspontjáról

MELLÉKLET
Tervezet
AZ
AKCS–EU MINISZTEREK TANÁCSÁNAK HATÁROZATA
az
AKCS–EU partnerségi megállapodás III. mellékletének felülvizsgálatáról

AZ
AKCS–EU MINISZTEREK TANÁCSA
tekintettel a legutóbb 2010. június 22-én Ouagadougouban (Burkina Faso) módosított[1], az egyrészről az
afrikai, karibi és csendes-óceáni államok csoportjának tagjai, másrészről
az Európai Közösség és tagállamai között, Cotonouban 2000. június 23-án aláírt
partnerségi megállapodásra[2]
(a továbbiakban: az AKCS–EU partnerségi megállapodás) és különösen annak 100.
cikkére,
mivel:
(1)              
Az
AKCS–EU partnerségi megállapodás 100. cikke kimondja, hogy az AKCS–EU
Miniszterek Tanácsa – az AKCS–EU Fejlesztésfinanszírozási Együttműködési
Bizottság ajánlása alapján – átdolgozhatja, felülvizsgálhatja és/vagy
módosíthatja a megállapodás Ia., Ib., II., III., IV. és VI. mellékletét.
(2)              
A
segélyhatékonysággal foglalkozó magas szintű fórum 4. ülésén Puszanban az
AKCS–EU partnerségi megállapodás aláíró felei a magánszféra közvetlenebb
bevonását szorgalmazták az innováció előrevitele, valamint a bevétel- és
munkahelyteremtés– a kkv-ket és a vállalkozó
szellemet előmozdítva –, a
hazai erőforrások mozgósítása, valamint innovatív pénzügyi mechanizmusok
továbbfejlesztése érdekében.
(3)              
A fentiek, valamint
a nemzetközi helyzet alakulásának figyelembevételével – különös tekintettel
arra, hogy sokan és sokféleképpen tudják hatékonyan támogatni a magánszférát –,
kapcsolódó programokat kell végrehajtani olyan szervezeteken keresztül, amelyek
bizonyítottan képesek költséghatékony módon magas színvonalú szakértelmet
biztosítani.
(4)              
A III. melléklet
módosítása a Vállalkozásfejlesztési Központra (a továbbiakban: CDE) való hivatkozások elhagyását érinti. 
A
KÖVETKEZŐKÉPPEN HATÁROZOTT:
1. cikk
Az
AKCS–EU partnerségi megállapodás III. melléklete a következőképpen
módosul:
1.           A III. melléklet címe
helyébe a következő szöveg lép: 
„Intézményi
támogatás”
2.           Az 1. cikk helyébe a
következő szöveg lép:
„Az
együttműködés támogatja a mezőgazdaság és vidékfejlesztés
előmozdítását célzó intézményi mechanizmust. Ebben az összefüggésben az
együttműködés a Mezőgazdasági és Vidéki Együttműködés Technikai
Központja (CTA) szerepét erősíti és fokozza az AKCS intézményi
kapacitásának fejlesztésében – különös tekintettel az információkezelésre –, a
technológiákhoz való hozzáférés javítása érdekében a fokozott
mezőgazdasági termelékenység, a kereskedelmi alapokra helyezés, az
élelmiszer-biztonság és a vidékfejlesztés céljából.”
3.           A 3. cikk a 2. cikk
helyébe lép, és abból 2. cikk lesz.
2. cikk
E határozat az alábbiak szerint támogatja a
Vállalkozásfejlesztési Központ (a továbbiakban: CDE) felszámolásának
megkezdését.
1.           Az AKCS–EU Miniszterek
Tanácsa azzal bízza meg a CDE igazgatótanácsát, hogy valamennyi megfelelő
intézkedést hozzon meg a CDE felszámolásának megkezdése céljából, az AKCS-EU
Nagykövetek Bizottságának felügyelete alatt.
2.           A felszámolási folyamatnak
legkésőbb 2016. december 31-ig be kell fejeződnie.
3.           A CDE felszámolását és az
azzal járó összes költséget a 11. Európai Fejlesztési Alapból fedezik.
3. cikk
Ezt
a határozatot az AKCS–EK Miniszterek Tanácsában fogadják el.

Ez a
határozat az elfogadásának napján lép hatályba.
Kelt
[…], […]-án/-én.
 az Európai Unió Tanácsa részéről || az AKCS Miniszterek Tanácsa részéről 
 az elnök || az elnök 
[1]               HL L 287., 2010.11.4., 3. o.
[2]               HL L 317., 2000.12.15., 3. o.